Det var enkelt å finne fram til stedet etter den veibeskrivelsen vi fikk fra Anna på forhånd. Da vi kom dit ble vi møtt av Anna, som var hyggelig og imøtekommende. Hun viste oss leiligheten og takterrassen da vi fikk nøklene. Samtidig tegnet hun inn noen gode pizzariaer på kartet. I løpet av uken vi bodde der kontaktet hun oss for å høre at alt var bra, og om vi hadde det vi trengte.

Takterrassen har forøvrig en fantastisk utsikt utover byen og Napolibukta.
Leiligheten ligger midt i gamlebyen i Napoli. En bydel full av trange gater, mange mennesker og en fantastisk atmosfære. Det er flere gode spisesteder like i nærheten av den.

Leiligheten var ypperlig å bo i for en uke i byen. Den er lys og med høyt under taket. I tillegg har den aircondition, noe som var et must med temperaturer rundt 30 grader mens vi var i byen.
Kan absolutt anbefale denne lille leiligheten for de som skal bo noen dager i Napoli.